CELEX: 32019R0013
Language: sl
Date: 2019-01-04 00:00:00
Title: Izvedbena uredba Komisije (EU) 2019/13 z dne 4. januarja 2019 o popravku nizozemske jezikovne različice Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

7.1.2019   
               
               
                  SL
               
               
                  Uradni list Evropske unije
               
               
                  L 3/1
               
            
         IZVEDBENA UREDBA KOMISIJE (EU) 2019/13
         z dne 4. januarja 2019
         o popravku nizozemske jezikovne različice Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti točk (b) in (d) člena 9(1) Uredbe,
         ob upoštevanju naslednjega:
         
                     (1)
                  
                  
                     Kot posledica spremembe Priloge I k Uredbi (EGS) št. 2658/87 z Izvedbeno uredbo Komisije (EU) 2016/1047 (2) vsebuje nizozemska jezikovna različica besedila opombe 8, ki se nanaša na proizvode, ki se uvrščajo pod oznako KN 3707 90 20, v delu II Priloge I k Uredbi (EGS) št. 2658/87, kot se uporablja od 1. julija 2016 do 31. decembra 2016, napako v zvezi z opisom termoplastičnih in elektrostatičnih tonerskih kartuš. Z učinkom od 1. januarja 2017 je bila navedena Priloga nadomeščena z Izvedbeno uredbo Komisije (EU) 2016/1821 (3) in s tem je bila napaka odpravljena.
                  
               
                     (2)
                  
                  
                     Ker ima v določenih primerih, nastalih med 1. julijem 2016 in 31. decembrom 2016, besedilo, ki vsebuje napake, še vedno lahko pravne učinke, bi bilo treba nizozemsko jezikovno različico Priloge I k Uredbi (EGS) št. 2658/87, kot se uporablja v tem obdobju, ustrezno popraviti. Druge jezikovne različice teh napak ne vsebujejo.
                  
               
                     (3)
                  
                  
                     Glede na omejeno področje časovne obravnave besedila, ki vsebuje napako, bi se morala ta uredba uporabljati od 1. julija 2016 do 31. decembra 2016 in začeti veljati takoj.
                  
               
                     (4)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            
               (ne zadeva slovenskega jezika)
            
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od 1. julija 2016 do 31. decembra 2016.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 4. januarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 256, 7.9.1987, str. 1.
         
            (2)  Izvedbena uredba Komisije (EU) 2016/1047 z dne 28. junija 2016 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 170, 29.6.2016, str. 36).
         
            (3)  Izvedbena uredba Komisije (EU) 2016/1821 z dne 6. oktobra 2016 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 294, 28.10.2016, str. 1).